stanford-oval/wikipedia huggingface dataset:
איתן בן-דוד (איש עסקים)

| --- | --- |
אין תמונה חופשית
 לידה:  24 באוגוסט 1939 (בן 85)
 מדינה:  ישראל 
 
איתן בן-דוד (נולד ב-24 באוגוסט 1939) הוא איש עסקים ויזם נדל"ן ישראלי. בן-דוד, יחד עם בני משפחתו, מחזיק בשורה של עסקים ונכסי נדל"ן, בהם: מפעל התכשיטים "זהב ירושלים", חברת הנדל"ן "קבוצת בן-דוד", כ-30% מחברת גבעות עולם חיפושי נפט, מלונות, מבני מסחר ומשרדים ברחבי המדינה. בן-דוד היה חבר מועצת עיריית ירושלים והיה בין התורמים הראשונים להקמת ערוץ 7. משפחת בן-דוד הייתה גם מעורבת בהובלת קבוצת משקיעים שרכשה את קרקעות הפטריארכיה היוונית-אורתודוקסית של ירושלים.
ביוגרפיה

בן-דוד הוא בנו של יששכר בן-דוד, שהיה סוחר פנינים ואבני חן בדרום אמריקה בשנות ה-30 של המאה ה-20, ולאתר מכן עסק בסחר בפנינים מתורבתות בין ארצות המזרח הרחוק לארצות המערב. בהמשך השתקע בירושלים. איתן בן-דוד הוא אחד מחמשת ילדיו של יששכר בן-דוד שהרחיבו את עסקי המשפחה. ב-1972 הקימו את מפעל וחנות התכשיטים "זהב ירושלים" בגבעת שאול בירושלים. בנוסף נכנסה המשפחה גם לענף הנדל"ן.
בתחילת שנות ה-80 היה איתן בן-דוד חבר מועצת עיריית ירושלים מטעם סיעת "תדי"ר-תנועה דתית למען ירושלים". לקראת בבחירות לכנסת האחת עשרה ב-1984 הוצב במקום השביעי ברשימת מחנה הציונות הדתית. בתקופה זו נכנס בן-דוד לענף המלונאות והקים את מלון "לב ירושלים" ברחוב המלך ג'ורג' ליד בניין המשביר לצרכן וב-1990 רכש את מלון חוף הדקלים בגוש קטיף שברצועת עזה.
בשנת 1993 היה בן-דוד ומשפחתו שותפים להקמת "גבעות עולם חיפושי נפט", שותפות מוגבלת שעוסקת בחיפושי נפט וגז טבעי ליד ראש העין. שנה אחר כך הנפיקה השותפות לראשונה יחידות השתתפות בבורסה לניירות ערך בתל אביב לצורך גיוס ההון לביצוע קידוחי נפט, ועד שנת 2010 הנפיקה 18 פעמיים וגיסה בסה"כ כ-200 מיליון ש"ח. לאחר מציאת נפט בכמות מסחרית בקידוח מגד 5, ההשקעה בשותפות הסעירה את דמיונם של משקיעים פרטיים רבים ויצרה עניין ציבורי.
בשנת 1994, הוביל קבוצת משקיעים שקיבלה זיכיון להפעלת מותג המלונות האמריקאי "דייז-אין" בישראל. הרשת החלה לתת זיכיונות למלונות שונים בישראל להפעלתם ושיווקם תחת המותג "דייז-אין" המלון הראשון שפעל תחת שם המותג היה מלון "דייז-אין טבריה", מלון בן 170 חדרים שהיה גם בבעלות חלקית של משפחת בן-דוד. אחר כך עוד 7 מלונות בישראל החלו לפעול תחת המותג "דייז-אין". בשנת 1997 החל בבניית "מלון עץ הזית" ליד שער מנדלבאום בירושלים. שנה אחר כך איבד את זיכיון "דייז-אין" בישראל, בעקבות סכסוך עם החברה האם בארצות הברית.
במאי 2005, במהלך ביצוע תוכנית ההתנתקות, השכיר את מלון חוף הדקלים בגוש קטיף שהיה בבעלותו (אך עמד נטוש מאז שנת 2000, בעקבות פריצת האינתיפאדה השנייה) לברוך מרזל, במטרה להפוך אותו למעוז להתנגדות לפינוי. המלון פונה חודש אחר כך כמעט ללא התנגדות, תוך פחות מחצי שעה. בן-דוד קיבל אחר כך פיצוי מהמדינה על פינוי המלון, במסגרת חוק פינוי פיצוי.
הערות שוליים

1 2 3  אבי דר, נופש בעין הסערה, מעריב, 13 בנובמבר 1990
↑  חשיפה: הפטריארכיה היוונית מכרה למשפחת בן-דוד מקרקעין בירושלים, באתר News1 מחלקה ראשונה, 14 במרץ 2011
רנית נחום-הלוי, סערה בירושלים: הפטריארכיה היוונית מכרה קרקעות לחברה זרה, באתר TheMarker‏, 22 במאי 2013
↑  מי נותן לך יותר?, כל העיר, 17 במאי 1985
↑  נדב שרגאי, "אתה סתם מקשקש ומלקק לקולק", כל העיר, 30 באוקטובר 1981
מי ישאר בחוץ?, כל העיר, 21 באוקטובר 1983
↑  צבי זרחיה, מפד" ל - כיסאות לוהטים, כל העיר, 25 במאי 1984
↑  שיא תפוסה לדייז-אין ירושלים, באתר גלובס, 3 בפברואר 1997
↑  גבעות עולם חיפושי נפט – שותפות מוגבלת (1993) - דוח תקופתי לשנת 2023
↑  שלומי גולובינסקי, גבעות עולם גייסה 16.8 מיליון שקל בהנפקת האופציות, באתר TheMarker‏, 25 ביולי 2000
ליאור זנו, מי ימצמץ ראשון? משקיעי גבעות דורשים להגדיל מעורבותם בשותפות - "אנחנו רוצים שקיפות והגינות", באתר TheMarker‏, 10 בפברואר 2010
↑  דרור פויר, ‏דרור פויר: "אסיפת גבעות - כמו כנס זומבים", באתר גלובס, 26 בספטמבר 2010
ערן אזרן, גבעות חידשה הפקת הנפט מ"מגד 5"; המניה עולה ב-4%, באתר TheMarker‏, 25 בנובמבר 2012
↑  ענת כהן, ‏רשת מלונות חדשה בישראל - דייז-אין, באתר גלובס, 19 באוגוסט 1997
↑  אביבה קרול, ‏דייז אין ישראל נתנה זכיון למלון שלג הלבנון ולמלון פרנק בנהריה, באתר גלובס, 5 בדצמבר 1996
מלון שישי ברשת דייז-אין, באתר גלובס, 24 בפברואר 1997
מלון ארמון ים בבת ים הצטרף לרשת דייז אין, באתר גלובס, 10 בנובמבר 1997
↑  אביבה קרול, ‏אושרה הרחבת 3 המלונות המתוכננים במתחם מנדלבאום בירושלים, באתר גלובס, 2 ביולי 1997
↑  אביבה קרול, ‏בעלי זיכיון דייז-אין בישראל איבדו את הזיכיון בעקבות סכסוך עם החברה האם, באתר גלובס, 4 בפברואר 1998
↑  אפרת וייס ורוני סופר, ברוך מרזל שכר את המלון בגוש קטיף, באתר ynet, 31 במאי 2005
↑  ניר חסון ויאיר אטינגר, עשרות דיירי המלון צעקו "יהודי לא מגרש יהודי" ופונו בכוח, באתר הארץ, 1 ביולי 2005
↑  מוטי בסוק, כמה עלתה ההתנתקות? קובי הבר: כמעט 9 מיליארד שקל; יונתן בשיא: רק 8 מיליארד שקל, באתר הארץ, 20 בדצמבר 2005
↑  ניר חסון, גדעון אלון, מזל מועלם וצבי זרחיה, ההתנתקות יוצאת לדרך - חוק פינוי פיצוי אושר בכנסת, באתר הארץ, 17 בפברואר 2005
רביעיית קליבלנד

| --- | --- |
 מקום הקמה:  קליבלנד 
 תקופת הפעילות:  מ-1969 
 סוגה:  מוזיקה קלאסית 
 www.clevelandquartet.com
 חברים לשעבר
 Donald Weilerstein 
 
רביעיית קליבלנד (אנגלית: Cleveland Quartet) הייתה אחת מרביעיות המיתרים המובילות בעולם במשך למעלה משני עשורים. בשנת 1969 ייסדו אותה הכנרים דונלד ויילרשטיין ופיטר סאלאף, הצ'לן פול כץ והוויולנית מרתה סטרונגין כץ, במכון קליבלנד למוזיקה. הרביעייה התפרקה בשנת 1995 לאחר 26 שנות פעילות.
פול כץ, מרתה סטרונגין כץ ודונלד ויילדרשטיין נמנים משנת 2007 עם סגל המרצים בקונסרבטוריון למוזיקה של ניו אינגלנד; פיטר סאלאף חבר בסגל המורים של מכון קליבלנד למוזיקה.
ילדיו של דונלד ויילרשטיין הם, הצ'לנית אליסה ויילרשטיין והמנצח והכנר ג'ושוע ויילרשטיין.
חברי הרביעייה

ויליאם פרוסיל, כינור
פיטר סאלאף, כינור
ג'יימס דאנהם, ויולה
פול כץ, צ'לו
חברי הרביעייה > חברים בעבר

דונלד ויילרשטיין, כינור (1969 - 1988)
פיטר סאלאף, ויולה (1969 - 1980)
מרתה סטרונגין כץ, ויולה (1969 - 1980)
עתר ארד, ויולה (1980 - 1987)
דמוגרפיה של ניגריה
קבוצות אתניות

שלוש הקבוצות הגדולות ביותר בניגריה הן האוסה-פולאני (קבוצה מוסלמית), יורובה (קבוצה נוצרית בעלת מיעוט מוסלמי) ואיגבו (קבוצה נוצרית-אלילית) והן מהוות כ-60% מאוכלוסיית ניגריה.
האוסה-פולאני היא הקבוצה הגדולה והדומיננטית בצפון המדינה. קבוצות בולטות נוספות בצפון המדינה הן נופה, טיב וקאנורי.
בדרום המדינה הקבוצה הדומיננטית היא היורובה. מחצית מבני קבוצה זו הם נוצרים, רבע מהם הם מוסלמים, והיתר פגאנים.
בדרום מזרח המדינה שוכנת קבוצת איגבו (igbo) אשר חבריה טוענים שהם צאצאי עשרת השבטים. קבוצות שונות באזור זה הן נוצריות קתוליות, אנגליקניות ואוונגליסטיות. קבוצות אחרות באזור דרום מזרח ניגריה הן אפיק (efik), איביביו, אנאנג ואיז'או שהיא הקבוצה הרביעית בגודלה הניגריה.
סך הכול קיימות בניגריה כ-250 קבוצות אתניות או שבטים.
גידול

הגידול הטבעי העצום חייב את הממשלה לנקוט אמצעים. בשנת 1988 יצאה הממשלה בתוכנית לעידוד השימוש באמצעי מניעה, וצמצום הילודה, תחת הסיסמה: "ארבעה ילדים זה מספיק". נעשו צעדים לעידוד השכלת נשים ויציאתן לעבודה, שופרה מערכת הבריאות ועודדו צעירים להינשא מאוחר יותר. הצלחת התוכנית הייתה נמוכה, ורוב האוכלוסייה אינה רואה בעין יפה פיקוח על מספר הילדים[דרוש מקור].
בשל הילודה הגבוהה ותוחלת החיים הנמוכה, 44% מהאוכלוסייה הם בני הגילאים 0–14. 53% הם בגילאי 14–65, ורק שלושה אחוזים הם מעל גיל 65.
תוחלת החיים בניגריה היא מהנמוכות בעולם. 61 שנים לגברים, ו-63 שנים לנשים.
מספר הילדים הממוצע לאישה הוא 5.1. הביגמיה מותרת ומקובלת בניגריה, ואף איננה אסורה בדת המוסלמית.
צפיפות אוכלוסייה

ניגריה היא אחת המדינות הצפופות באפריקה עם צפיפות של 238 אנשים לקמ"ר.
הערות שוליים

↑  ממוצע ילודה בעולם 2020 מאתר worldpopulationreview
מספר התושבים בניגריה (המספר באלפים)
מפת צפיפות האוכלוסייה בניגריה.
קנמור

| --- | --- |

 מדינה / טריטוריה:  קנדה קנדה
 פרובינציה:  אלברטה אלברטה
 ראש העיר:  Sean Krausert
 רשות מחוקקת:  מועצת העיר
 שפה רשמית:  אנגלית, צרפתית
 תאריך ייסוד:  1884
 על שם:  מלקולם השלישי, מלך סקוטלנד 
 שטח:  69.43 קמ"ר (2016)
 גובה:  1480-1375 מטרים
 אוכלוסייה:  ‏
  ‑ בעיירה:  14,798 (2020)
  ‑ צפיפות:  201.5 נפש לקמ"ר (2016)
 קואורדינטות:  51°05′21″N 115°21′32″W﻿ / ﻿51.08904634267501°N 115.3588732253073°W﻿ / 51.08904634267501; -115.3588732253073
 אזור זמן:  UTC -7
 https://canmore.ca/
  מפת מיקום  מפה מפורטת   (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי קנמור(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי קנמור  he tabBackground:;tabBorder:#aaa;defaultTab:0;
 
קנמור (באנגלית: Canmore) היא עיר בפרובינציית אלברטה, קנדה, הממוקמת כ־81 קילומטרים ממערב לקלגרי ליד הגבול הדרום מזרחי של הפארק הלאומי באנף. היא ממוקמת בעמק בואו הנמצא בהרי הרוקי של אלברטה (אנ'). העיר גובלת ממערב, ובדרום מערב במרחב "ארץ קאנאנסקיס" (אנ'). המחוז העירוני של ביגהורן מס' 8 (אנ') נמצא מצפון וממזרח. במפקד האוכלוסין לשנת 2020 אוכלוסיית העיר מנתה 14,798 תושבים. קנמור היא העיר התשיעית בגודלה באלברטה.
היסטוריה

קנמור נקראה רשמית בשנת 1884 על ידי מנהל הרכבת הפסיפית הקנדית (אנ') דונלד א. סמית' (אנ') (לימים הברון סטראטקונה הראשון ומונט רויאל). הוא עצמו נקרא על שמו של מלקולם השלישי מסקוטלנד שזכה גם לכינוי קנמור. Canmore היה כינוי גאלי עבור "המנהיג הגדול" או "ביג צ'יף".
בשנת 1886, המלכה ויקטוריה העניקה לעיירה את אמנת כריית פחם (אנ'), ומכרה הפחם מספר 1 נפתח ב-1887.
בשנות ה-90 של המאה ה-19 הוקם צריף המשטרה רכובה (אנ') של צפון מערב קנדה, ברחוב הראשי, אך הוא פונה ב-1927. הבניין שוחזר בשנת 1989 והוא בהשגחת מוזיאון קנמור והמרכז המדעי הגאוגרפי (אנ').
תעשיית כריית הפחם בקנמור פרחה גם במאה ה-20. ב־1965, עבדו במכרות הפחם כ־2,000 עובדים, שהיוו חלק מאוכלוסיית העיירה קנמור. בשנות ה-70 הצטמצם שוק הפחם, ובשנת 1979 הפסיקה לפעול חברת המכרות Canmore Mines Ltd. כתוצאה ממדיניות הבטיחות וההשבתה שהופעלה על ידי מחוז אלברטה, כל מבני הכרייה, מלבד כמה, נהרסו בשנה שלאחר מכן; נותרו רק כמה כניסות למכרה.
מצבה הכלכלי של קנמור היה בשפל עד להכרזה בתחילת שנות ה-80 שקלגרי תארח את אולימפיאדת החורף של 1988, ושקנמור תארח את האירועים הנורדיים. אירוע זה הביא לעלייה בתיירות, וקנמור החלה להתפתח כיעד תיירותי.
מלון קנמור נבנה בשנת 1890 ברחוב הראשי. בשנת 2015 הוכרז המבנה כאתר מורשת ששופץ ושוקם. המלון חגג 120 שנה להייוסדו באוקטובר 2010.
גאוגרפיה

הצמיחה העירונית של קנמור בצמוד לפארקים הלאומיים הובילה למאמצים רבים לניסוח והצבת מתאר לעיר והגבולות לפיתוח עתידי. העיר הייתה צפויה להגיע ל"בינוי" המקסימלי שלה לאחר השלמת הפיתוחים של Silvertip Resort ו-Three Sisters Mountain Village בין השנים 2015–2020.
קנמור נחצית על ידי הכביש המהיר חוצה קנדה (אנ'), היא ממוקמת בצמוד למסילת הרכבת הפסיפית הקנדית (המתחברת לאוקיינוס השקט), נהר בואו עובר דרכה, מספר נתיבי תחבורה מרכזיים עוברים דרך העיר, אשר השפיעו על הכלכלה המבוססת על התיירות ועל תעשיית הכרייה ההיסטורית שלה.
חלק גדול מאזור קנמור הוגדר כמסדרון חיות בר. מסדרון זה מאפשר לבעלי חיים כמו דובים, פומות, זאבים ואיילים לנוע בין אזורי המחיה והגידול, שלהם בהם, הם יכולים למצוא מזון, לברוח מטורפים, להתרבות, ללדת ולהקים טריטוריות.
למרות אוכלוסייתה הקטנה והתדמית הידידותית לסביבה, העיר קנמור בנויה בפיזור ומפולחת מאוד (בשל מסדרונות חיות בר, כבישים מהירים, מסילת הברזל ונהר הבואו). לוקח לעבור ברגל מצד אחד ועד מרכז העיר יותר משעה וחצי ברגל. מרכז העיר כולל את רחוב 8, או "הרחוב הראשי", שהיה בעבר הדרך לאזור מגורים בעיר. נמצאים בו מספר מבנים עתיקים; בזמן המודרני, מרכז העיר גדוש בחנויות קטנות, מסעדות וגלריות. חלק ניכר מהפיתוח נעשה בכפר ההרים Three Sisters, Silvertip Resort, וסביב מרכז העיר.
סביב העיר נסללו מסלולים לטיולי הליכה, לאופני הרים, לרכיבה על סוסים ושבילים החוצים את אזור קנמור.
אוכלוסייה

במפקד האוכלוסין 2016 שנערך על ידי הלשכה המרכזית לסטטיסטיקה הקנדית (אנ'), בעיר קנמור נרשמה אוכלוסייה של 13,992 תושבים המתגוררים ב-5,738 מתוך 7,963 סך כל הדירות הפרטיות במקום. בשנת 2016 שטח הקרקע של העיר עמד על 69.43 קילומטרים רבועים וצפיפות האוכלוסין עמדה על 201.5 תושבים לקילומטר מרובע.
בהתבסס על גודל אוכלוסייתה, קנמור היא אחת הערים הגדולות במחוז והיא זכאית למעמד עיר. על פי חוק השלטון העירוני של אלברטה, עיירה זכאית למעמד עיר כאשר היא מגיעה ל-10,000 תושבים.
כפי שנרשם במפקד 2016, כ-81% מהתושבים דיווחו שהשפה האנגלית היא שפתם הראשונה. כ-5% מהאוכלוסייה דיווחו שהשפה הצרפתית היא שפתם הראשונה ו- 2% דיווחו שגרמנית היא שפתם הראשונה.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| שנה | 1901 | 1911 | 1941 | 1951 | 1961 | 1981 | 1991 | 2001 | 2011 | 2016 | 2020 |
| אוכלוסייה | 450 | 754 | 1,078 | 1,504 | 1,736 | 3,484 | 5,681 | 10,792 | 12,288 | 13,992 | 14,798 |
אַקלִים

האקלים של קנמור מתון ביחס לכמה אזורים אחרים באלברטה. אין תחנת תצפית מזג אוויר בעיר, אבל בעיר הסמוכה באנף הטמפרטורה הגבוהה הממוצעת בחודש ינואר מגיעה ל־4.6- מעלות צלזיוס, והלחות יחסית נמוכה. הקיץ קצר וטמפרטורות היום נעות בין 18–22 מעלות צלזיוס.
| אקלים בעיר באנף> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בעיר באנף> ינואר.-4.6.-14.1.27.5 | אקלים בעיר באנף> פברואר.-0.4.-11.6.21.9 | אקלים בעיר באנף> מרץ.4.5.-7.3.23.4 | אקלים בעיר באנף> אפריל.9.5.-2.5.32.4 | אקלים בעיר באנף> מאי.14.5.1.7.59.6 | אקלים בעיר באנף> יוני.18.5.5.4.61.7 | אקלים בעיר באנף> יולי.21.9.7.4.54.2 | אקלים בעיר באנף> אוגוסט.21.3.6.9.60.1 | אקלים בעיר באנף> ספטמבר.16.3.2.7.42.1 | אקלים בעיר באנף> אוקטובר.10.1.-1.3.29.4 | אקלים בעיר באנף> נובמבר.0.2.-8.4.26.8 | אקלים בעיר באנף> דצמבר.-5.1.-13.3.33.2 | אקלים בעיר באנף> שנה.8.9.-2.9.472.3 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Environment Canada
כלכלה

כלכלת העיר קנמור הייתה תלויה בעבר במכרות הפחם. אולימפיאדת החורף של 1988 החייתה את כלכלת העיר שהפכה לעיר הנשענת על הכנסות מהשכרת דירות ובניינים ומתיירות.
אמנות ותרבות

בקנמור יש מוזיאון אחד, מוזיאון קנמור והמרכז המדעי הגאוגרפי (CMAGS) הממוקם לאורך השדרה השביעית במרכז האזרחי של קנמור. בשנת 2006, המוזיאון חתם על הסכם עם עיריית קנמור שהוא "ישמר את מורשת העיר", באמצעות תערוכות לתושבים ומבקרים כל השנה".
בעיר מתגוררים מספר רב של סופרים, ציירים וצלמים.
סרטים עלילתיים רבים צולמו באזור קנמור, כולל הר ברוקבק, ההתנקשות בג'סי ג'יימס על ידי הפחדן רוברט פורד ואחרים.
אמנות ותרבות > פסטיבלים ואירועים שנתיים

פסטיבל האוכל עטור הפרסים, Canmore Uncorked, מתקיים מדי אפריל למשך 13 ימים של תפריטים מיוחדים במחיר קבוע במסעדות המקומיות, אירועים קולינריים, קורסי בישול וארוחת ערב בשולחן ארוך.
24 השעות של אדרנלין היא סדרת מרוצי אופני הרים המתקיימת במגוון מיקומים ברחבי צפון אמריקה, עם עצירות שנתיות בקנמור.
קרנבל החורף של קנמור הוא חגיגת העונה ומסורת קהילתית פופולרית כבר יותר מ-20 שנה עם אירועים הכוללים גילוף קרח, פיסול שלג, מרוץ מזחלות כלבים ועוד.
אתגר הסקי רוקי מאונטיין הוא מרתון סקי שנתי המתארח על ידי מועדון הסקי הנורדי.
מפגש יום הכורים של קנמור מתקיים מדי שנה בתאריכים הקרובים ביותר לתאריך יום השנה של 13 ביולי לציון סגירת מכרות הפחם של קנמור ב-1979.
פסטיבל המוזיקה העממית של קנמור מתקיים מדי שנה בסוף השבוע הארוך של יום המורשת בחודש אוגוסט ב-Centennial Park .
מוצרט על ההר הוא קונצרט חוצות המוגש מדי שנה על ידי התזמורת הפילהרמונית של קלגרי.
פסטיבל הנשרים השנתי הוא חגיגה של נדידת הסתיו של עיט הזהב מעל קנמור ועמק הקשת.
פסטיבל הלהקה הבינלאומי ויק לואיס מתקיים מדי נובמבר.
אטרקציות > Elevation Place

Elevation Place נפתח באפריל 2013 כמתקן הבילוי החדש של קנמור. בניית המתקן החלה בשנת 2012 כדי להחליף את מרכז הנופש הישן של הקהילה. המתקן מציע קיר טיפוס ברמה עולמית שפותחה על ידי חברת Walltopia, שני אולמות אירובי, חדר כוח ושלל תוכניות כושר. במקום נמצאת גם ספריית הקהילה והגלריה לאמנות מקומית.
אטרקציות > המרכז הנורדי

המרכז הנורדי של קנמור נבנה במקור עבור משחקי החורף האולימפיים של 1988. נערכו בו אירועי סקי קרוס קאנטרי, ביאתלון. המרכז הנורדי של קנמור מספק מסלולים ברמה בינלאומית לשימוש על ידי גולשי סקי קרוס קאנטרי, רוכבי אופני הרים, רצי שבילים, גולשים ומטיילים. יש בו גם מסלולי גולף דיסק עם 18 חורים המופעלים בעיקר בקיץ. למרכז הנורדי יש מעמד של פארק מחוזי והוא מנוהל על ידי מנהלת הפארקים של אלברטה.
אטרקציות > אגמי גראסי

אגמי גראסי העליון והתחתון שוכנים בגובה של כ-1,525 מ' בדרום הרי הרוקי הקנדיים ומשקיפים על העיר קנמור. הם מקבלים את המים שלהם מנהר ספריי. מי האגמים צלולים מאוד. הם מוקפים בהרים מכוסי שלג תמידי וצוקים.
אטרקציות > הפארק הלאומי באנף

קנמור היא העיר המרכזית הקרובה ביותר לפארק הלאומי באנף, שהשער הראשי של הפארק נמצא מצפון-מערב לעיר. במרחק של 22 ק"מ נסיעה מקנמור.
ספורט

קנמור היא "מכה" לחובבי מקצועות ספורט השטח.
קנמור הוא הבית הרשמי של קבוצות הסקי קרוס קאנטרי וביאתלון הלאומיות של קנדה.
ב-22 בפברואר 2006, צ'נדרה קרופורד (אנ') תושבת קנמור זכתה במדליית הזהב בקרוס קאנטרי למרחק 1.1 ק"מ לנשים באולימפיאדת החורף 2006 בטורינו, איטליה. בקי סקוט, תושבת קנמור זכתה מדליית זהב במרוץ הרדיפה בסקי קרוס קאנטרי, באולימפיאדת החורף 2002 בסולט לייק סיטי, יוטה.
המרכז הנורדי בקנמור מארח אירועי ספורט גדולים רבים. במהלך עונת הקיץ מתקיימים בו מרוצי אופני הרים (כולל אליפות העולם, ב־2009 ואליפות קנדה ב־2010). במהלך עונת החורף, מתקיימים במקום מספר מרוצי סקי קרוס קאנטרי, החל מאירועים מקומיים ועד גביע העולם של FIS (אנ') ב-2005, 2008, 2009, 2012 ו-2016 .
קנמור יונייטד היא קבוצת הכדורגל המקומית, המשתתפת בקיץ בליגת הכדורגל של Bow Valley, כמו גם בטורנירים בקולומביה הבריטית, ססקצ'ואן ואלברטה.
פארק הסקייט של קנמור לנוער נבנה בקיץ 2009.
תקשורת

העיתונים העיקריים של העיר הם Rocky Mountain Outlook ו-Banff Crag & Canyon. תחנת הרדיו היחידה הפועלת בקנמור היא CHMN-FM.
דיור

נכון ליוני 2014 בקנמור שיעור המבנים הפנויים הנמוך ביותר בקנדה בהתייחס לנכסים להשכרה לפי דוח CMHC Spring. עובדה זו משפיעה על שוק הדיור ומעלה את מחירי ההשכרה.
בתוך העיר, ישנם כמה מבנים המשתמשים באנרגיה גיאותרמית. עם זאת, משום שהנוף המקומי מיוחד מאוד, לא כל אחד יכול להתקין מכשירי אנרגיית שמש או רוח בנכס שלו. חוקי העזר נוקשים מאוד ו"שינויים אסתטיים" אינם מקובלים.
קנמור היא מקום שקשה מאוד למצוא בו דיור בר השגה, ובעלי חיות מחמד או משפחות עלולים להתקשות בהסדרת מגורים. כדי להקל על מצוקת הדיור, קנמור ביצעה מספר פרויקטים של דיור בר השגה. בשנת 2000, העיר קנמור הקימה את חברת Canmore Community Housing Corporation (CCHC) כדי לספק פתרונות דיור לקהילה.
תַשׁתִית

טיפול רפואי ניתן בבית החולים הכללי של קנמור (אנ').
התחבורה המקומית מסופקת באמצעות חברת התחבורה ציבורית בשם Roam.
ראו גם

באנף (אלברטה)
הרי הרוקי הקנדיים
קורפוס הפאנצר ה-48 (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  קורפוס
 אירועים ותאריכים
 תקופת הפעילות:  15 בדצמבר 1940 – 8 במאי 1945 (4 שנים)
 מלחמות:  מלחמת העולם השנייה מבצע ברברוסה  קרב סטלינגרד  קרב קורסק
 פיקוד
 מפקדים
 
קורפוס הפאנצר ה-48 (בגרמנית: XLVIII. Panzerkorps) היה קורפוס שריון של הוורמאכט במהלך מלחמת העולם השנייה.
היסטוריה

הקורפוס גויס בגרמניה ב-15 בדצמבר 1940 בשם "הקורפוס הממוכן ה-48", אך שמו שונה ל"קורפוס הפאנצר ה-48" ערב מבצע ברברוסה.
בעת הפלישה לברית המועצות, חולק המאמץ המלחמתי הגרמני לשלושה ראשי חץ. כל ראש חץ קיבל קבוצת ארמיות שניהלה את המאמץ בכיוון מסוים. הקורפוס סופח לקבוצת הפאנצר הראשונה (לימים ארמיית הפאנצר הראשונה) בפיקודו של אוואלד פון קלייסט, שהייתה חלק מקבוצת ארמיות דרום. בתחילת המערכה, הוא פעל בקרבות השריון הראשונים כגון קרב דובנו-לוצק-ברודי. לאחר מכן השתתף בקרבות בצפון אוקראינה ובמרכזה ליד הערים ברדיצ'ב וקירובוגרד.
במערכת החורף של 1941/1942 השתתף בלחימה באזור מוסקבה וקורסק. עם תחילת מערכת הקיץ של שנת 1942 היה חלק מארמיית הפאנצר הרביעית שסופחה לקבוצת ארמיות דרום שהשתתפה במבצע כחול. לאחר פיצול קבוצת ארמיות דרום לשתי קבוצות סופח לקבוצת ארמיות B. במסגרת המבצע הוא פעל בקרב סטלינגרד.
ערב התקפת הנגד הסובייטית באזור סטלינגרד הוצב הקורפוס ככוח עתודה נייד מדרום לעמדות הארמייה הרומנית השלישית, שהגנה על האגף הצפוני של איגוד הכוחות הגרמני באזור סטלינגרד. במהלך מבצע אורנוס הותקפו הארמייה השלישית וקורפוס הפאנצר ה-48 שבא לעזרתה על ידי כוחות סובייטיים עדיפים. שתיים מהדיווזיות של הקורפוס - דיוויזיית הפאנצר ה-22, שהועברה אליו מהעתודה פרק זמן קצר לפני שכותרה, והדיוויזיה המשוריינת הראשונה של צבא רומניה - ספגו אבדות כבדות מאוד ונאלצו לסגת מערבה אל מעבר לנהר צ'יר. הדיוויזיה השלישית (דיוויזיית הפאנצר ה-24) נדחקה מזרחה אל תוך "כיס סטלינגרד", והושמדה שם. שרידי הקורפוס, שתוגברו על ידי דיוויזיית הפאנצר ה-11, הגנו על קו נהר הצ'יר מפני כוחות סובייטים שניסו להתקדם מערבה, תחת פיקוד קבוצת ארמיות דון, והחל מהמחצית השנייה של דצמבר 1942 ניהלו שורת קרבות מגננה מוצלחים באזור הדון התחתון והדונייץ, שמנעו מהצבא האדום לסגור את "פיתחת רוסטוב" ולנתק את כוחות הציר באזור הקווקז.
במערכת החורף של שנת 1942/1943, הקורפוס היה מעורב בלחימה באזור חרקוב ובהמשך, בקרב קורסק, כחלק מארמיית הפאנצר הרביעית. הוא היה חלק מהמאמץ הגרמני בחלקה הדרומי של החזית. לאחר ההפסד בקרב המשיך הקורפוס להילחם בקרבות מגננה באוקראינה ובסופו של דבר נסוג הקורפוס, יחד עם הצבא הגרמני וסיים את דרכו בקרבת הנהר אלבה.
מפקדים

ורנר קמפף (6 בינואר 1941 - 19 בפברואר 1942)
רודולף וייל (19 בפברואר 1942 - 1 בנובמבר 1942)
פרדיננד היים (1 בנובמבר 1942 - 19 בנובמבר 1942)
הנס קרמר (19 בנובמבר 1942 - 26 בנובמבר 1942)
היינריך אברבאך (26 בנובמבר 1942 - 30 בנובמבר 1942)
אוטו פון קנובלסדורף (30 בנובמבר 1942 - 30 בספטמבר 1943)
דיטריך פון כולטיץ (30 בספטמבר 1943 - 21 באוקטובר 1943)
היינריך אברבאך (22 באוקטובר 1943 - 14 בנובמבר 1943)
הרמן באלק (15 בנובמבר 1943 - 4 באוגוסט 1944)
ולטר נהרינג (4 באוגוסט 1944 - 19 באוגוסט 1944)
פריץ-הוברט גרזר (19 באוגוסט 1944 - 20 בספטמבר 1944)
מקסימיליאן פון אדלסהיים (20 בספטמבר 1944 - 31 במרץ 1945)
וולף האגמן (31 במרץ 1945 - 8 במאי 1945)
סדר הכוחות > מבצע ברברוסה

במבצע ברברוסה כלל הקורפוס את היחידות הבאות:
דיוויזיית הפאנצר ה-11
דיוויזיית הפאנצר ה-16
הדיוויזיה הממונעת ה-16
סדר הכוחות > הקרב על מוסקבה

בקרב על מוסקבה כלל הקורפוס את היחידות הבאות:
דיוויזיית הפאנצר ה-9
הדיוויזיה הממונעת ה-16
הדיוויזיה הממונעת ה-25
סדר הכוחות > מתקפת הקיץ הגרמנית - 1942

במתקפת הקיץ הגרמנית - 1942 כלל הקורפוס את היחידות הבאות:
דיוויזיית גרוסדויטשלנד
דיוויזיית הפאנצר ה-24
הדיוויזיה הממונעת ה-3
הדיוויזיה הממונעת ה-16
סדר הכוחות > קרב סטלינגרד

בקרב סטלינגרד כלל הקורפוס את היחידות הבאות:
דיוויזיית הפאנצר ה-24
דיוויזיית הפאנצר ה-14
הדיוויזיה הממונעת ה-29
הדיוויזיה ה-94
הדיוויזיה הרומנית ה-20
סדר הכוחות > מבצע אורנוס

במבצע אורנוס כלל הקורפוס את היחידות הבאות:
דיוויזיית הפאנצר ה-22
דיוויזיית הפאנצר ה-24
דיוויזיית השריון הרומנית ה-1
סדר הכוחות > מבצע סערת חורף

במהלך מבצע סערת חורף כלל הקורפוס את היחידות הבאות:
דיוויזיית הפאנצר ה-11
מטה הדיוויזיה ה-384
הדיוויזיה ה-336
דיוויזיית השדה של הלופטוואפה ה-7
סדר הכוחות > קרב חרקוב השלישי

בקרב חרקוב השלישי כלל הקורפוס את היחידות הבאות:
דיוויזיית גרוסדויטשלנד
דיוויזיית הפאנצר ה-6
דיוויזיית הפאנצר ה-11
דיוויזיית הפאנצר ה-17
סדר הכוחות > קרב קורסק

בקרב קורסק כלל הקורפוס את היחידות הבאות:
דיוויזיית גרוסדויטשלנד
דיוויזיית הפאנצר ה-3
דיוויזיית הפאנצר ה-11
הדיוויזיה ה-167
סדר הכוחות > הקרבות על הוויסלה

במהלך הקרבות על הויסלה כלל הקורפוס את היחידות הבאות:
הדיוויזיה ה-304
דיוויזיית הפאנצרגרנדיר ה-20
דיוויזיית הפאנצר ה-16
דיוויזיית היגר ה-97
סדר הכוחות > הקרבות בשלזיה

במהלך הקרבות בשלזיה כלל הקורפוס את היחידות הבאות:
הדיוויזיה ה-208
הדיוויזיה ה-269
הדיוויזיה ה-329
הערות שוליים

↑  Feldgrau :: 22.Panzer-Division
חופש הפולחן

חופש הפולחן מבטא את הזכות של המאמינים בדת מסוימת לקיים את הטקסים, התפילות והמנהגים המתחייבים מהדת אליה הם משתייכים.
הגדרה

חופש הפולחן הוא חלק מחופש הדת, ועיקרון זה תומך בחופש הפרט או הקהילה, להפגין את אמונתם או דתם בדרך של הוראה, פולחן, תרגול ושמירת המצוות באופן אישי ובאופן פומבי. כמו כן נראה כי בעיני אומות רבות ובעיני אנשים רבים עיקרון זה הוא חלק מזכות אנושית בסיסית. בין היתר, זכות זו מאפשרת לאדם להמיר את דתו או אמונתו. במדינות בהן אין הפרדה בין דת למדינה, חופש הדת נתפס כזכות בעלת מעמד חשוב (במדינות דמוקרטיות) וכפועל יוצא מכך, הממשלה מחויבת להגן על זכותו של כל אדם לבצע פולחן דתי לפי מנהגיו ואמונותיו ללא קשר לדת השולטת במדינה. המדינה אמנם מאפשרת לפרט או לקבוצה להאמין בדת בה יחפצו, אך לא בהכרח מבטיחה את הזכות לעסוק בדת או האמונה בגלוי ובאופן פומבי.